KEŽMAROK. Na ceste medzi obcami Holumnica a Jurské v okrese Kežmarok sa v noci zo soboty na nedeľu strieľalo, informovala TV JOJ vo svojom večernom spravodajstve.
Všetko sa to začalo kameňmi na ceste. Vodič ich išiel odpratať z cesty.
Zaznel prvý výstrel, ktorý ho trafil.
Utekal do auta, padol druhý výstrel, ktorý zasiahol spolujazdkyňu.
Vodič sa snažil z miesta odísť, ale po chvíli zišiel z cesty, lebo zranený nedokázal šoférovať.
Obaja skončili v nemocnici, žena je mimo ohrozenia života.
Vodič je po operácii vo veľmi vážnom stave.
Polícia v súčasnom štádiu vyšetrovania informácie o udalosti neposkytuje. Vyšetruje to ako vraždu v štádiu pokusu.